CELEX: 32004R2149
Language: lt
Date: 2004-12-16 00:00:00
Title: 2004 m. gruodžio 16 d. Komisijos reglamentas (EB) Nr. 2149/2004, atidarantis 2005 m. tarifų kvotą tam tikroms į Bendriją importuojamoms iš perdirbtų žemės ūkio produktų, numatytų Tarybos reglamente (EB) Nr. 3448/93, pagamintoms prekėms, kurių kilmės šalis yra Norvegija

17.12.2004   
            
            
               LT
            
            
               Europos Sąjungos oficialusis leidinys
            
            
               L 370/34
            
         
      KOMISIJOS REGLAMENTAS (EB) Nr. 2149/2004
   2004 m. gruodžio 16 d.
   atidarantis 2005 m. tarifų kvotą tam tikroms į Bendriją importuojamoms iš perdirbtų žemės ūkio produktų, numatytų Tarybos reglamente (EB) Nr. 3448/93, pagamintoms prekėms, kurių kilmės šalis yra Norvegija
   EUROPOS BENDRIJŲ KOMISIJA,
   atsižvelgdama į Europos Bendrijos steigimo sutartį,
   atsižvelgdama į 1993 gruodžio 6 d. Tarybos reglamentą (EB) Nr. 3448/93, nustatantį prekybos tvarką, taikomą tam tikroms iš perdirbtų žemės ūkio produktų pagamintoms prekėms (1), ypač į jo 7 straipsnio 2 dalį,
   atsižvelgdama į 2004 m. spalio 25 d. Tarybos sprendimo 2004/859/EB dėl susitarimo sudarymo pasikeičiant raštais tarp Europos bendrijos ir Norvegijos Karalystės dėl susitarimo tarp Europos bendrijos ir Norvegijos Karalystės 2 protokolo (2), ypač į jo 2 straipsnį,
   kadangi:
   
               (1)
            
            
               Susitarime, sudarytame pasikeičiant raštais tarp Europos bendrijos ir Norvegijos Karalystės dėl Dvišalio laisvosios prekybos susitarimo tarp Europos ekonominės bendrijos ir Norvegijos Karalystės 2 protokolo, III punkte numatomos metinės tarifų kvotos tam tikrų prekių, kurių kilmės šalis yra Norvegija, importui. Reikia atidaryti šias kvotas 2005 m.
            
         
               (2)
            
            
               1993 m. liepos 2 d. Komisijos reglamente (EEB) Nr. 2454/93, išdėstančiame Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas (3), nustatomos tarifų kvotų administravimo taisyklės. Tikslinga numatyti, kad šiuo reglamentu atidaromos tarifų kvotos būtų administruojamos pagal šias taisykles.
            
         
               (3)
            
            
               Šiame reglamente numatytos priemonės atitinka Horizontaliųjų klausimų dėl prekybos perdirbtais žemės ūkio produktais, neišvardytais Sutarties I priede, valdymo komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Bendrijos tarifų kvotos priede išvardytoms prekėms, kurių kilmės šalis Norvegija, atidaromos nuo 2005 m. sausio 1 d. iki gruodžio 31 d.
   2 straipsnis
   1 straipsnyje numatytas tarifų kvotas administruoja Komisija pagal Reglamento (EEB) Nr. 2454/93 308a, 308b ir 308c straipsnius.
   3 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas nuo 2005 m. sausio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje, 2004 m. gruodžio 16 d.
      
         
            Komisijos vardu
         
         Günter VERHEUGEN
         
         
            Pirmininko pavaduotojas
         
      
   
   
      (1)  OL L 318, 1993 12 20, p. 18. Reglamentas su paskutiniais pakeitimais, padarytais Reglamentu (EB) Nr. 2580/2000 (OL L 298, 2000 11 25, p. 5).
   
      (2)  Žr. šio Oficialiojo leidinio p. 70.
   
      (3)  OL L 253, 1993 10 11, p. 1. Reglamentas su paskutiniais pakeitimais, padarytais Reglamentu (EB) Nr. 2286/2003 (OL L 343, 2003 12 31, p. 1).
   
      PRIEDAS
      Metinės tarifų kvotos, taikomos prekių, kurių kilmės šalis Norvegija, importui į Bendriją
      
                  Eilės Nr.
               
               
                  KN kodas
               
               
                  Aprašymas
               
               
                  Metinės kvotos apimtis nuo 2005 1 1
               
               
                  Kvotos ribose taikomas muito tarifas
               
            
                  09.0765
               
               
                  1517 10 90
               
               
                  Margarinas, išskyrus skystąjį margariną, kurio sudėtyje yra daugiau kaip 10 % masės pieno riebalų
               
               
                  2 470 tonų
               
               
                  Neapmuitinama
               
            
                  09.0771
               
               
                  ex 2207 10 00
                  (TARIC kodas 90)
               
               
                  Nedenatūruotas etilo alkoholis, kurio alkoholio koncentracija, išreikšta tūrio procentais, ne mažesnė kaip 80 % tūrio, kitas nei gautas iš EEB sutarties I priede išvardytų žemės ūkio produktų
               
               
                  164 000 hektolitrų
               
               
                  Neapmuitinama
               
            
                  09.0772
               
               
                  ex 2207 20 00
                  (TARIC kodas 90)
               
               
                  Denatūruotas etilo alkoholis ir kiti denatūruoti bet kurio stiprumo spiritai, kiti nei gauti iš EEB sutarties I priede išvardytų žemės ūkio produktų
               
               
                  14 340 hektolitrų
               
               
                  Neapmuitinama
               
            
                  09.0774
               
               
                  2403 10
               
               
                  Rūkomasis tabakas, kurio sudėtyje nėra tabako pakaitalų arba yra bet koks jų kiekis
               
               
                  370 tonų
               
               
                  Neapmuitinama